ΓΡΑΠΤΗ ΕΡΩΤΗΣΗ E-1967/03

υποβολή: Proinsias De Rossa (PSE) προς την Επιτροπή

(13 Ιουνίου 2003)

Θέμα: Οι πολιτικές της ιρλανδικής κυβέρνησης σε θέματα πρόληψης και ανάκτησης αποβλήτων

Στην σελίδα 7 της εκθέσεώς της για την εφαρμογή της κοινοτικής νομοθεσίας για τα απόβλητα για την περίοδο 1998-2000(1) που δημοσιεύθηκε στις 19 Μαΐου 2003, η Επιτροπή αναφέρει ότι εξετάζει να θέσει σε εφαρμογή διαδικασίες σύμφωνα με το άρθρο 226 της Συνθήκης κατά κρατών μελών στα οποία καταγράφονται σημαντικές ελλείψεις στις εκθέσεις που έχουνποβληθεί σχετικά εκ μέρους τους.

Το άρθρο 3 (1) της οδηγίας περί αποβλήτων του 1975 (Οδηγία 75/442/ΕΟΚ(2)), και η κοινοτική στρατηγική για τη διαχείριση των αποβλήτων,ποχρεώνουν τα κράτη μέλη να λαμβάνουν μέτρα για την ενθάρρυνση της πρόληψης και ανάκτησης των αποβλήτων.

Στη σελίδα 15 της εκθέσεώς της για την περίοδο 1998-2000, η Επιτροπή αναφέρει ότι η Ιρλανδία δεν την ενημέρωσε σχετικά με το επίπεδο εφαρμογής του άρθρου 3, παράγραφος 1 και απλώς την παρέπεμψε στην έκθεσή της για την περίοδο 1995-1997.

Η Επιτροπή συνεπέρανε, ότι από τις πληροφορίες που έχουν παρασχεθεί από όλα τα κράτη μέλη, παραμένει ασαφές το εάν και σε ποιο βαθμό έχει αποτραπεί η δημιουργία αποβλήτων εντός της Ευρωπαϊκής Ένωσης για την περίοδο 1998-2000 (σελ. 15).

Ποια είναι η άποψη της Επιτροπής για την αδυναμία της Ιρλανδίας να αναφέρει σχετικά με τις προσπάθειές της να ενθαρρύνει την πρόληψη και την ανάκτηση των αποβλήτων κατά τη διάρκεια αυτής της περιόδου· Πιστεύει ότι αυτό αποτελεί μια από τις σημαντικές ελλείψεις, εξαιτίας των οποίων εξετάζει το ενδεχόμενο να κινήσει νομικές διαδικασίες·

(1) COM(2003)250 τελικό.

(2) ΕΕ L 194 της 25.7.1975, σελ. 39.

Κοινή απάντησητου κας Wallstrm εξ ονόματος της Επιτροπήςστις γραπτές ερωτήσεις E-1965/03, E-1966/03, E-1967/03 και E-1968/03

(24 Ιουλίου 2003)

Και οι τέσσερις γραπτές ερωτήσεις του Αξιότιμου μέλους του Ευρωπαϊκού Κοινοβουλίου παραπέμπουν σε σημεία της έκθεσης της Επιτροπής σχετικά με την εφαρμογή της κοινοτικής νομοθεσίας περί αποβλήτων για την περίοδο 1998-2000(1) και ως εκ τούτου εξετάζονται από κοινού.

Όπως αναφέρεται στην εισαγωγή της ανωτέρω έκθεσης, η τελευταία εκπονήθηκε βάσει των απαντήσεων των κρατών μελών σε ερωτηματολόγια που καταρτίστηκαν προς το σκοπό αυτό. Οι απαντήσεις αυτές μπορούν εύλογα να διαφέρουν σε λεπτομέρειες ανάλογα με τα κράτη μέλη και συχνά περιλαμβάνουν επικαιροποιημένα μόνο στοιχεία σε σύγκριση με την προηγούμενη περίοδο αναφοράς. Εφόσον λείπουν σημαντικές πληροφορίες, που εμποδίζουν την Επιτροπή στην ορθή εκτέλεση των καθηκόντων της γιαποβολή εκθέσεων,πάρχει ενδεχόμενο παράβασης τωνποχρεώσεωνποβολής εκθέσεων εκ μέρους κράτους μέλους. Στο παρόν πλαίσιο πάντως, οι περιπτώσεις που έθιξε το Αξιότιμο μέλος του Ευρωπαϊκού Κοινοβουλίου δεν μπορεί να θεωρηθεί ότι δικαιολογούν την κίνηση διαδικασιών επί παραβάσει.

Όσον αφορά ειδικότερα την ερώτηση E-1968/03 για την επεξεργασία επικίνδυνων αποβλήτων στην Ιρλανδία, η παρατήρηση ότι τα συνολικά αριθμητικά στοιχεία για τα επικίνδυνα απόβλητα που αναφέρθηκαν αντιστοιχούν περίπου στο 97 % των πραγματικών έγινε από τις ιρλανδικές αρχές στην απάντησή τους στο ερωτηματολόγιο και αφορούν μόνο απόβλητα τα οποία έτυχαν επεξεργασίας εκτός Ιρλανδίας. Οι πληροφορίες δεν διευκρινίζουν την επεξεργασία του εναπομένοντος 3 %.

(1) COM(2003)250 τελικό.